Pagrindimas dėl kurjerių paslaugų pirkimo nevykdymo per CPO

CPO.LT elektroninio katalogo pašto ir kurjerių paslaugų modulyje kurjerių siuntos klasifikuojamos pagal svorio kategorijas iki 30 kg. Modulyje nėra numatyta atskira paletinių ir sunkiasvorių, didesnio kaip 30 kg svorio, krovinių transportavimo paslauga bei specializuotos krovimo paslaugos, naudojant transporto priemones su hidrauline krovimo įranga. VšĮ Lietuvos energetikos instituto veikloje būtina transportuoti įvairių matmenų ir svorio matavimo priemones, įskaitant didelio diametro skaitiklius ir debitomačius, kurių vieneto svoris gali siekti iki 247 kg. Tokios matavimo priemonės transportuojamos ant palečių, o dėl jų svorio ir matmenų gali būti reikalingas specializuotas krovininis transportas bei hidraulinė krovimo įranga. Todėl CPO.LT siūlomos standartinės kurjerių paslaugos neužtikrina viso VšĮ Lietuvos energetikos institutui objektyviai reikalingų transportavimo paslaugų spektro.
Sutarties sudarymo metu VšĮ Lietuvos energetikos institutas neturi galimybės patikimai nustatyti būsimos kurjerių paslaugų apimties, siuntų kiekio, jų svorio, matmenų, paėmimo ir pristatymo vietų bei paslaugų teikimo periodiškumo. Faktinis paslaugų poreikis tiesiogiai priklauso nuo VšĮ Lietuvos energetikos instituto laboratorijos dalyvavimo viešuosiuose kalibravimo, bandymų paslaugų pirkimuose bei jų rezultatų. Tik laimėjus konkretų pirkimą paaiškėja faktinis transportuotinų matavimo priemonių kiekis, jų charakteristikos, siuntimo kryptys ir periodiškumas. Nelaimėjus atitinkamo pirkimo, numatomas kurjerių ir krovinių transportavimo paslaugų poreikis gali iš esmės sumažėti arba visai neatsirasti. CPO.LT pašto ir kurjerių paslaugų DPS sutarties 3.4.7 punktas įpareigoja Užsakovą nupirkti paslaugų už ne mažiau kaip 70–100 procentų pradinės sutarties vertės per sutarties galiojimo laikotarpį. VšĮ Lietuvos energetikos instituto laboratorijos kurjerių paslaugų poreikis tiesiogiai priklauso nuo laimėtų kalibravimo paslaugų pirkimų rezultatų — nelaimėjus konkretaus pirkimo, siuntų poreikis gali sumažėti arba išnykti. Šis veiklos modelio pobūdis objektyviai neleidžia VšĮ Lietuvos energetikos institutui prisiimti fiksuoto paslaugų išpirkimo įsipareigojimo, kurio reikalauja CPO DPS sutarties sąlygos, todėl pirkimas organizuojamas savarankiškai pagal faktinį poreikį ir vienetinius įkainius.  

TECHNINĖ SPECIFIKACIJA
KURJERIŲ PASLAUGOS
1 lentelė. Techninė specifikacija.
	Nr.
	SĄLYGA
	REIKALAVIMAS

	1.1.
	Paslaugos objektas
	Kurjerių paslaugos, apimančios siuntų paėmimą, transportavimą ir pristatymą gavėjams Lietuvoje ir užsienyje, siuntų sekimą bei pristatymo fakto patvirtinimą.

	1.2.
	Paslaugų teikimo teritorija
	Paslaugos turi būti teikiamos Lietuvos Respublikos teritorijoje, iš Lietuvos į Latviją ir Estiją bei iš Latvijos ir Estijos į Lietuvą, taip pat iš Lietuvos į kitas Europos Sąjungos valstybes nares ir iš jų į Lietuvą.

	1.3.
	Siuntų paėmimas
	Siuntos paimamos iš Užsakovo pagal iš anksto suderintą grafiką arba atskirą Užsakovo užsakymą. Tiekėjas turi užtikrinti galimybę papildomai užsakyti siuntos paėmimą arba keisti/pildyti jau esamą grafiką pagal Užsakovo poreikį. Siuntos paėmimo faktas turi būti registruojamas Tiekėjo informacinėje sistemoje.

	1.4.
	Pristatymo terminai
	Standartinės siuntos Lietuvos Respublikos teritorijoje turi būti pristatomos ne vėliau kaip per 24 valandas nuo siuntos paėmimo. Terminas skaičiuojamas darbo dienomis (pirmadienis–penktadienis), neįskaitant valstybinių švenčių ir savaitgalių. 

	1.5.
	Siuntų sekimas
	Kiekvienai siuntai turi būti suteikiamas unikalus siuntos numeris ir sudaryta galimybė elektroniniu būdu stebėti siuntos būseną nuo jos paėmimo iki pristatymo.

	1.6.
	Pristatymo patvirtinimas
	Tiekėjo informacinėje sistemoje turi būti registruojamas siuntos pristatymo faktas, pristatymo data ir statusas. Užsakovo prašymu Tiekėjas turi pateikti siuntų judėjimo ir pristatymo informaciją.

	1.7.
	Siuntų saugumas ir atsakomybė
	Tiekėjas privalo užtikrinti siuntų saugumą nuo jų paėmimo iki pristatymo gavėjui ir atsako už dėl jo kaltės prarastas ar sugadintas siuntas Sutartyje ir teisės aktuose nustatyta tvarka.

	1.8.
	Klientų aptarnavimas
	Tiekėjas turi paskirti kontaktinį asmenį arba užtikrinti klientų aptarnavimo kanalą su siuntų paėmimu, pristatymu, vėlavimu, sugadinimu ar praradimu susijusiems klausimams spręsti.

	1.9.
	Ataskaitų pateikimas
	Užsakovo prašymu Tiekėjas turi pateikti elektroninę ataskaitą apie per pasirinktą laikotarpį paimtas ir pristatytas siuntas, jų svorį, pristatymo kryptį, kainą ir pristatymo būseną.

	1.10.
	Siuntų kiekis
	Konkretus siuntų kiekis ir jų pasiskirstymas pagal svorio kategorijas bei pristatymo kryptis nėra garantuojamas. Paslaugos užsakomos pagal faktinį Užsakovo poreikį.

	1.11.
	Kainodara
	Tiekėjo pasiūlyme nurodyti įkainiai turi apimti visas su atitinkamos paslaugos suteikimu susijusias išlaidas, įskaitant siuntos paėmimą, transportavimą, kuro, darbo užmokesčio, administravimo ir kitus Tiekėjo taikomus priedus bei mokesčius, išskyrus PVM. Sutarties vykdymo metu negali būti papildomai taikomi pasiūlyme nenurodyti priedai ar mokesčiai.

	1.12.
	Paslaugų kokybė
	Užsakovas turi teisę vertinti paslaugų kokybę pagal faktinius siuntų paėmimo ir pristatymo duomenis. Nustačius paslaugos neatitiktį techninės specifikacijos ar Sutarties reikalavimams, Tiekėjas privalo savo sąskaita pašalinti nustatytus trūkumus.

	1.13.
	Aplinkos apsaugos reikalavimai
	Tiekėjas, teikdamas kurjerių paslaugas, turi taikyti ne mažiau kaip vieną aplinkosauginę priemonę: 
· naudoti netaršias ar mažataršes transporto priemones, naudoti energiją iš atsinaujinančių energijos išteklių; 
· optimizuoti siuntų pristatymo maršrutus;
· taikyti siuntų konsolidavimo sprendimus arba kitas lygiavertes priemones, mažinančias energijos suvartojimą ir šiltnamio efektą sukeliančių dujų emisijas.
Atitiktį reikalavimui tiekėjas pagrindžia tiekėjo deklaracija, transporto priemonių techniniais dokumentais, tvarumo ar aplinkosaugos ataskaita, energijos kilmę patvirtinančiais dokumentais arba kitais lygiaverčiais įrodymais.



